

สำนักงานกลุ่มเครือข่ายพัฒนาการศึกษาดอยหลวง

โรงเรียนอนุบาลดอยหลวง หมู่ 2 ตำบลปงน้อย

อำเภอดอยหลวง จังหวัดเชียงราย 57110

ที่ ศธ 04045.1015/ว 012

20 พฤศจิกายน 2562

เรื่อง ขอเชิญร่วมพิธีเปิดและสนับสนุนรางวัลการแข่งขันกีฬานักเรียนอำเภอดอยหลวง ประจำปี 2562 Sport For Friendship “กีฬาเพื่อมิตรภาพ ดอยหลวงเกมส์ 2019”

เรียน …………………………………………………………………………………….

ด้วย กลุ่มเครือข่ายพัฒนาการศึกษาอำเภอดอยหลวงและโรงเรียนในเขตอำเภอดอยหลวง กำหนดจัดการแข่งขันกีฬานักเรียนอำเภอดอยหลวง ประจำปี 2562 Sport For Friendship “กีฬาเพื่อมิตรภาพ ดอยหลวงเกมส์ 2019” ขึ้น ในระหว่างวันที่ 26 – 28 เดือนพฤศจิกายน พ.ศ. 2562 ณ สนามกีฬาโรงเรียนอนุบาลดอยหลวง ตำบลปงน้อย อำเภอดอยหลวง จังหวัดเชียงราย เพื่อส่งเสริมให้นักเรียนได้ออกกำลังกาย สร้างความเข็มแข็งให้กับร่างกาย ให้นักเรียนได้แสดงออกทักษะทางด้านการกีฬาอย่างเหมาะสม อีกทั้งยังเป็นการฝึกให้นักเรียนมีจิตใจของนักกีฬา คือ การรู้แพ้ รู้ชนะและการให้อภัย นั้น

ในการนี้ กลุ่มเครือข่ายพัฒนาการศึกษาอำเภอดอยหลวง จึงขอเรียนเชิญท่านได้ให้เกียรติ ร่วมพิธีเปิดการแข่งขันกีฬานักเรียนอำเภอดอยหลวง ประจำปี 2562 และขอความอนุเคราะห์สนับสนุนรางวัลสำหรับนักกีฬาตามวัน เวลาและสถานที่ดังกล่าว

จึงเรียนมาเพื่อโปรดทราบและขอขอบพระคุณมา ณ โอกาสนี้

 ขอแสดงความนับถือ

(นายทรงเดช ชัยปัญหา)

ผู้อำนวยการโรงเรียนอนุบาลโชคชัย (บ้านแม่เลียบแม่บง)

ปฏิบัติหน้าที่ ประธานกลุ่มเครือข่ายพัฒนาการศึกษาดอยหลวง

สำนักงานกลุ่มเครือข่ายพัฒนาการศึกษาดอยหลวง

โทร. 081 – 6715114